BRICS

BRICS is 'n interregeringsorganisasie bestaande uit tien ontluikende markte, hulle is Brasilië, Rusland, Indië, die Volksrepubliek China, Suid-Afrika (die oorspronklike lidlande waarvan dié akroniem ontleen is), Egipte, Ethiopië, Indonesië, Iran en die Verenigde Arabiese Emirate. Oorspronklik is die vier eersgenoemde lande as BRIC gegroepeer, met die aansluiting van Suid-Afrika in 2010. Al vyf BRICS-lande behoort tot die voorste nuut geïndustrialiseerde lande en is lidlande van die Groep van 20.

 Samestelling 
Die term "BRIC" is oorspronklik deur die Amerikaanse Beleggingsbank- en sekuriteitsverhandelingsmaatskappy Goldman Sachs omtrent einde 2001 vir die groot opkomende markte met 'n jaarlikse ekonomiese groei tussen vyf en tien persent, naamlik Brasilië, Rusland, Indië en die Volksrepubliek China, gebruik.  Sedert 2009 vergader die vier lande jaarliks vir ekonomiese en politieke ooreenkomste,  sedert 2010 is Suid-Afrika 'n volle lid van die BRICS. 

Die BRICS is weens hul groeiende ekonomie, groot bevolkings, groot oppervlaktes en ryk hulpbronne baie belangrik vir die wêreldekonomie. Rusland is met 'n oppervlakte van 17 098 246 km² by verre die grootste land ter wêreld, die Volksrepubliek China is met 'n bevolking van 1 403 500 365 in 2016 die wêreld se mees bevolkte land, gevolg deur Indië se 1 324 171 354 in 2016. Brasilië is volgens oppervlakte sowel bevolking die wêreld se vyfde grootste land.

Die vyf BRICS-lande vorm die leidende lande in hul streke: Brasilië in Latyns- en Suid-Amerika, Rusland in Oos-Europa en Noord-Asië, Indië in Suid-Asië, die Volksrepubliek China in Oos-Asië en Suid-Afrika in Afrika.

 Doelwitte en ekonomiese agtergrond 
Die doelwitte van die BRICS-lande sluit in die wedersydse ondersteuning in ekonomiese en politiese kwessies asook die oprigting van eie internasionale instellings vir wedersydse beleggings, soos die Nuwe Ontwikkelingsbank.

Sedert die middel-2010's word die ekonomieë van die vyf BRICS-lede deur krisisse en dalende groei gekenmerk. As gevolg van die Krim-anneksasie deur Rusland is die Russiese ekonomie deur die Europese Unie en die Verenigde State aan sanksies onderwerp. Brasilië en Suid-Afrika moet met wydverspreide korrupsie en min ekonomiese groei veg. Net die Volksrepubliek China en Indië toon sedert baie jare 'n konstante ekonomiese groei van meer as vyf persent per jaar.

 Uitbreiding met vyf nuwe lede 
duimnael|BRICS-leiers op 24 Augustus tydens aankondiging van die uitbreiding
Op 24 Augustus 2023, tydens die 15de BRICS-beraad, het die Suid-Afrikaanse president Cyril Ramaphosa aangekondig dat Argentinië, Egipte, Ethiopië, Iran, Saoedi-Arabië en die Verenigde Arabiese Emirate deur die huidige lede genooi is om by die blok aan te sluit.  Volle lidmaatskap het op 1 Januarie 2024 in werking tree. 

Die doel van hierdie uitbreiding word voorgehou as deel van die plan om 'n "multipolêre" wêreldorde te bou wat gewig gee aan tot dusver gedempte stemme van die Globale Suide en hulle na die sentrum van die wêreldagenda te bring.  Op 30 Desember 2023 het die nuwe Argentynse regering egter aan dié land se aansoekproses onttrek en die uitnodiging vir aansluiting van die hand gewys.  Saoedi-Arabië het ook nie op 1 Januarie 2024 amptelik by BRICS aangesluit nie. 
 Vennootlande 
Op 18 Januarie 2025 het Nigerië die negende BRICS-vennoot geword ná Belarus, Bolivië, Kasakstan, Kuba, Maleisië, Oesbekistan, Thailand en Uganda. 

 Spitsberade 
 No.  Datum(s)  Gasland  Gasheer  Plek  Notas 1ste  16 Junie 2009    Dmitri Medwedef  Jekaterinburg  2de  15 April 2010    Luiz Inácio Lula da Silva  Brasília  Gaste: Jacob Zuma (President van Suid-Afrika) en Riyad al-Maliki (Palestina se Minister van Buitelandse Sake) 3de  14 April 2011    Hu Jintao  Sanya  Eerste spitsberaad met Suid-Afrika ingesluit by die oorspronklike BRIC-lande. 4de  29 Maart 2012    Manmohan Singh  Nieu-Delhi  Die BRICS-kabel kondig 'n optiese vesel ondersese kommunikasiekabel-stelsel vir telekommunikasie tussen die BRICS-lande aan. 5de  26–27 Maart 2013    Jacob Zuma  Durban  6de  14–17 Julie 2014    Dilma Rousseff  Fortaleza Brasília  Ooreenkomste vir die Nuwe Ontwikkelingsbank en die Voorwaardelike Reserweraad onderteken.Gaste: Leiers van die Unie van Suid-Amerikaanse Nasies (UNASUR)   7de  8–9 Julie 2015     Wladimir Poetin  Oefa   Gemeenskaplike beraad met SCO-EEU 8ste  15–16 Oktober 2016    Narendra Modi  Benaulim  Gemeenskaplike beraad met BIMSTEC 9de  3–5 September 2017    Xi Jinping  Xiamen  Gemeenskaplike beraad met EMDCD 10de  3–5 September 2018    Cyril Ramaphosa  Johannesburg  11de  13–14 November 2019    Luiz Inácio Lula da Silva  Brasília  12de  17 November 2020    Wladimir Poetin  Sint Petersburg Videokonferensie 13de  9 September 2021    Narendra Modi  Nieu-Delhi  Videokonferensie 14de  23 Junie 2022    Xi Jinping  Beijing  Videokonferensie 15de  22–24 Augustus 2023    Cyril Ramaphosa  Johannesburg  Ses lande, naamlik Argentinië, Egipte, Ethiopië, Iran, Saoedi-Arabië en die Verenigde Arabiese Emirate word genooi om in Januarie 2024 ook lede van BRICS te word. Op 29 Desember 2023 het die regering van Argentinië 'n brief aan alle BRICS-leiers gestuur waarin hulle die uitnodiging om by die blok aan te sluit amptelik van die hand gewys het.  Saoedi-Arabië het nog nie sy aanvaarding van lidmaatskap bevestig nie.  16de  22–24 Oktober 2024    Wladimir Poetin Kazan   

 Moontlike lede 
Die volgende lande het óf belangstelling uitgespreek om by BRICS aan te sluit óf het reeds aansoek gedoen om lidmaatskap:

Afrika
 3








  3

  1  



  3
  1
Amerikas
  3


  3


  1Asië

  1
  1
  1

  1
  3
  1
  1
   3

   3
  1
  2


  1
  3
  3
Europa
  3

  3
1 – Amptelik aansoek gedoen om lidmaatskap
2 – Amptelik genooi om as 'n lidstaat aan te sluit, maar moet nog 'n formele besluit neem
3 – Amptelik genooi om as 'n vennootstaat aan te sluit 

 Hedendaagse BRICS-leiers 

 Sien ook 
 Groep van Agt

 Verwysings 

 Eksterne skakels 

      Amptelike webwerf


Kategorie:Buitelandse beleid van Suid-Afrika
Kategorie:Ekonomie van Brasilië
Kategorie:Egipte
Kategorie:Ethiopië
Kategorie:Ekonomie van die Volksrepubliek China
Kategorie:Ekonomie van Indië
Kategorie:Ekonomie van Iran
Kategorie:Ekonomie van Rusland
Kategorie:Ekonomie van Suid-Afrika
Kategorie:Indonesië
Kategorie:Internasionale ekonomiese organisasies
Kategorie:Verenigde Arabiese Emirate